Karlberg
        
         (naturreservat i Finland)
Store norske leksikon,Geografi,Verdens geografi,Europa,Finlands geografi
Karlberg er et turistsenter og naturreservat i sørlige Finland, Tavastehus som hvert år besøkes av over 400 000 mennesker.
Oberst Hugo Standertskjöld (1844-1953) kjøpte eiendommen Karlberg for penger han hadde tjent på våpenproduksjon i Russland, og i perioden 1883-1910 fikk han anlagt en park i engelsk stil på 1500 dekar: Kunstige innsjøer, mange kilometer veier, eksotiske blomster, trær og busker, utsiktsterrasser og -paviljonger kom på plass og i 1907 et 33 meter høyt utsiktstårn. Ved århundreskiftet kom Finlands første zoologiske hage, med reinsdyr, hjort, fasaner og påfugler. Her finnes også grotter, statuer og ruiner etter tidligere bygninger. Parken var åpen for alle, både innbyggere i Tavastehus og tilreisende turister.Byen Tavastehus overtok området i 1926, den fiske staten i 1963 og i 1991 ble området vernet som naturreservat. I dag byr området på mange muligheter for fritidsaktiviteter som langrenn, fiske, sykling, ridning, svømming og orientering.